CELEX: 32022D0882
Language: lv
Date: 2022-06-03 00:00:00
Title: Padomes Lēmums (KĀDP) 2022/882 (2022. gada 3. jūnijs), ar ko groza Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu

3.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 153/88
               
            
         PADOMES LĒMUMS (KĀDP) 2022/882
         (2022. gada 3. jūnijs),
         ar ko groza Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2012. gada 15. oktobrī pieņēma Lēmumu 2012/642/KĀDP (1) par ierobežojošiem pasākumiem pret Baltkrieviju.
                  
               
                     (2)
                  
                  
                     Krievijas Federācijas prezidents 2022. gada 24. februārī izsludināja militāru operāciju Ukrainā, un Krievijas bruņotie spēki sāka uzbrukumu Ukrainai, tostarp no Baltkrievijas teritorijas. Minētais uzbrukums ir Ukrainas teritoriālās integritātes, suverenitātes un neatkarības klajš pārkāpums.
                  
               
                     (3)
                  
                  
                     Padome 2022. gada 2. martā pieņēma Lēmumu (KĀDP) 2022/356 (2), ar kuru grozīja Lēmuma 2012/642/KĀDP nosaukumu un ieviesa turpmākus ierobežojošus pasākumus, reaģējot uz Baltkrievijas iesaistīšanos Krievijas agresijā pret Ukrainu.
                  
               
                     (4)
                  
                  
                     Eiropadome 2022. gada 24. marta secinājumos norādīja, ka Savienība joprojām ir gatava ātri pieņemt turpmākas koordinētas stingras sankcijas pret Krieviju un Baltkrieviju, lai efektīvi vājinātu Krievijas spējas turpināt agresīvo karu.
                  
               
                     (5)
                  
                  
                     Ņemot vērā situācijas nopietnību, ir lietderīgi paplašināt to Baltkrievijas kredītiestāžu un šo kredītiestāžu Baltkrievijas meitasuzņēmumu sarakstu, kuriem piemēro ierobežojošus pasākumus attiecībā uz specializētu finanšu ziņojumapmaiņas pakalpojumu sniegšanu. Ir lietderīgi arī paplašināt to vienību sarakstu, kurām piemēro ierobežojumus attiecībā uz atļaujām pārdot, piegādāt, nodot vai eksportēt divējāda lietojuma preces un tehnoloģijas, kā arī preces un tehnoloģijas, kas varētu veicināt Baltkrievijas militārās un tehnoloģiskās jaudas palielināšanu vai tās aizsardzības un drošības sektora attīstību.
                  
               
                     (6)
                  
                  
                     Tādēļ būtu attiecīgi jāgroza Lēmums 2012/642/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmumu 2012/642/KĀDP groza šādi:
            
                        1)
                     
                     
                        lēmuma 2.y pantu aizstāj ar šādu:
                        
                           “2.y pants
                           
                              1.   Ir aizliegts sniegt specializētus finanšu ziņojumapmaiņas pakalpojumus, ko izmanto finanšu datu apmaiņai, juridiskajām personām, vienībām vai struktūrām, kuras uzskaitītas V pielikumā, vai jebkurai juridiskai personai, vienībai vai struktūrai, kura iedibināta Baltkrievijā un kurai vairāk nekā 50 % īpašuma daļu tieši vai netieši ir V pielikumā uzskaitītas vienības īpašumā.
                           
                           
                              2.   Attiecībā uz ikvienu juridisko personu, vienību vai struktūru, kas minēta V pielikumā, 1. punktā noteiktais aizliegums tiek piemērots, sākot no datuma, kas tai norādīts minētajā pielikumā. Aizliegums tiek piemērots no tā paša datuma jebkurai juridiskajai personai, vienībai vai struktūrai, kura iedibināta Baltkrievijā un kurai vairāk nekā 50 % īpašuma daļu tieši vai netieši ir V pielikumā uzskaitītas vienības īpašumā.”;
                           
                        
                     
                  
                        2)
                     
                     
                        lēmuma 2012/642/KĀDP II un V pielikumu groza tā, kā izklāstīts šā lēmuma pielikumā.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 3. jūnijā
            
               
                  Padomes vārdā –
               
               
                  priekšsēdētāja
               
               C. COLONNA
            
         
         
            (1)  Padomes Lēmums 2012/642/KĀDP ( 2012. gada 15. oktobris ) par ierobežojošiem pasākumiem pret Baltkrieviju (OV L 285, 17.10.2012., 1. lpp.). Tagad pārsaukts Padomes Lēmums 2012/642/KĀDP (2012. gada 15. oktobris) par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu.
         
            (2)  Padomes Lēmums (KĀDP) 2022/356 (2022. gada 2. marts), ar ko groza Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā (OV L 67, 2.3.2022., 103. lpp.).
      
      
         
            PIELIKUMS
            
                        1)
                     
                     
                        Lēmuma 2012/642/KĀDP II pielikumu aizstāj ar šādu:
                        
                           
                              “II PIELIKUMS
                              LĒMUMA 2.d PANTĀ MINĒTO JURIDISKO PERSONU, VIENĪBU VAI STRUKTŪRU SARAKSTS
                              Baltkrievijas Aizsardzības ministrija
                              140 Repair Plant JSC
                              558 Aircraft Repair Plant JSC
                              2566 Radioelectronic Armament Repair Plant JSC
                              AGAT - Control Systems - Managing Company of Geoinformation Control Systems Holding JSC
                              AGAT - Electromechanical Plant OJSC
                              AGAT - SYSTEM
                              ATE - Engineering LLC
                              BelOMO Holding
                              Belspetsvneshtechnika SFTUE
                              Beltechexport CJSC
                              BSVT-New Technologies
                              
                                 Gomel reģiona (oblast) izpildkomitejas Iekšlietu departaments
                              Baltkrievijas Republikas Iekšlietu ministrijas iekšējais karaspēks
                              KGB Alpha
                              Kidma Tech OJSC
                              Minotor-Service
                              Minsk Wheeled Tractor Plant
                              Oboronnye Initsiativy LLC
                              OJS KB Radar Managing Company
                              Peleng JSC
                              Baltkrievijas Republikas militārās rūpniecības Valsts iestāde (State Authority for Military Industry of the Republic of Belarus)
                              Baltkrievijas Republikas Valsts drošības komiteja (State Security Committee of the Republic of Belarus)
                              Transaviaexport Airlines JSC
                              Volatavto OJSC;
                           
                        ”
                  
                        2)
                     
                     
                        Lēmuma 2012/642/KĀDP V pielikumu aizstāj ar šādu:
                        
                           
                              “V PIELIKUMS
                              LĒMUMA 2.y PANTĀ MINĒTO JURIDISKO PERSONU, VIENĪBU VAI STRUKTŪRU SARAKSTS
                              
                                          Juridiskās personas, vienības vai struktūras nosaukums
                                       
                                       
                                          Piemērošanas sākuma datums
                                       
                                    
                                          Belagroprombank
                                       
                                       
                                          2022. gada 20. marts
                                       
                                    
                                          Bank Dabrabyt
                                       
                                       
                                          2022. gada 20. marts
                                       
                                    
                                          
                                             Development Bank of the Republic of Belarus (Baltkrievijas Republikas Attīstības banka)
                                       
                                       
                                          2022. gada 20. marts
                                       
                                    
                                          
                                             Belinvestbank (Belarusian Bank for Development and Reconstruction) (Baltkrievijas Attīstības un rekonstrukcijas banka)
                                       
                                       
                                          2022. gada 14. jūnijs
                                       
                                    
                        ”